### 10.    Beslutninger vedrørende kvalitetsledelse på Det Tekniske Område

**Åbent**

Sagsnr.: 326-2016-54536       J.nr.: 00.15.10           Dokumentnr.:
326-2016-374224

**Sagstype**

Beslutning.

**Resume og sagens baggrund**

Siden vedtagelsen af [adresse] den 7. juni 2006,
har Det Tekniske Område arbejdet målrettet med certificeret kvalitetsledelse på
natur- og miljøområdet og siden 2013 også i Plan og Byg. På baggrund af de
positive erfaringer og den store nytteværdi ved implementeringen af
kvalitetsledelse arbejdes der sideløbende med at udbrede den på yderligere dele
af Det Tekniske Område, herunder dele af ejendomsområdet og dele af vej- og
parkområdet. Der arbejdes nu med en mere fremadrettet og koordinerende tilgang,
hvor det næppe er hensigtsmæssigt at få kvalitetsledelsen certificeret af et
godkendt akkrediteringsfirma.

**Indstillinger**

Chefen for Vej, Ejendom og Affald indstiller:

· at Det Tekniske Område fortsætter og udbygger arbejdet med
kvalitetsledelse, og

· at administrationen bemyndiges til at lade Det tekniske Område
udtræde af den formelle certificering efter ISO 9001.

**Behandling**

Teknik- og Miljøudvalget.

**Sagsfremstilling**

Siden vedtagelsen af [adresse] den 7. juni 2006
har Det Tekniske Område arbejdet målrettet med certificeret kvalitetsledelse på
natur- og miljøområdet og siden 2013 også i Plan og Byg. På baggrund af de
positive erfaringer og store nytteværdi ved implementeringen af
kvalitetsledelse arbejdes der sideløbende med at udbrede den på yderligere dele
af Det Tekniske Område, herunder dele af ejendomsområdet og dele af vej- og
parkområdet.

Den 1. juni 2013 blev [adresse] ophævet, og Det
Tekniske Område har herefter konverteret systemet til en certificering efter
ISO 9001. Ledelsen vurderer, at kvalitetsledelsen har store fordele og nytteværdig.
At tænke kvalitetsledelse er at fokusere på konstant forbedring og korrektion,
der på den lange bane er effektiviserende.

Arbejdet med kvalitetsledelse har desuden givet et udbygget
samarbejde med nabokommunerne [adresse], Holbæk, Ringsted, Sorø og Slagelse,
hvor vi trækker på hinandens faglige erfaringer og sparrer i forhold til
kvalitetsledelse.

I forhold til opgaveløsningen har det blandt andet givet
følgende fordele - der er ikke tale om en komplet liste:

· Enighed blandt
sagsbehandlere om hvordan de enkelte sager løses, så dette bliver gjort på en
ensartet måde.

· Gennemsigtighed
i opgaveløsningen i forhold til borgere og virksomheder.

· Lettere
introduktion til opgaveløsningen ved ansættelse af nye medarbejdere.

· Løbende tilpasning
og udvikling af de beskrevne arbejdsgange; er der noget, der kan gøres
bedre/anderledes tilpasses det.

· Hurtig
information til alle om ændringer i de beskrevne arbejdsgange eller
retningslinjer for sagsbehandlingen.

· Sikring af
viden: Vi har én indgang og et sted, hvor vi kan bearbejde og gemme erfaringer
gjort i opgaveløsningen.

· Systemet er med
til at kunne udstikke fælles retningslinjer for interne arbejdsgange ex.
interne høringer og navne- og adressebeskyttelse.

· Systemet er med
til at sikre en opgaveløsning på tværs af fagområder, da dette er beskrevet i
procedurerne.

Derfor er det et mål for det Tekniske Område at implementere
kvalitetsledelse i hele enheden, i første omgang dele af ejendomsområdet samt
dele af vej- og parkområdet. Dette skal også ses i forhold til adskillelsen af
bestiller- og udførerdelen.

Samtidig er der dog et ønske om at gøre kvalitetsarbejdet
endnu mere fremadrettet og koordinerende - og lægge mindre vægt på detaljerede
procedurer og eventuelle afvigelser. Denne tilgang kan også gøre det nemmere at
integrere kvalitetsledelsen i arbejdet med den nye digitaliseringsstrategi,
hvor der et stort ønske om at få et bedre overblik over og at blive bedre til
at dele vores styringsdata.

Den nye tilgang indebærer også, at det næppe er hensigtsmæssigt
at blive certificeret af et godkendt akkrediteringsfirma, da dette vil være
bundet op på de formelle - ofte bagudrettede - betingelser for certificeringen.

**Økonomiske konsekvenser**

Der vil være en ændret prioritering af udgifter til ekstern
bistand, men samlet hverken en merudgift eller en besparelse.